ผลวิจัยมหิดลชี้บจ.ซีจีสูงทำผิดหุ้นดิ่งหนักกว่า
เกาะติดข่าว ข่าวร้อน ข่าวเด่น ข่าววันนี้ ข่าวการเมือง ประเด็นการเมือง ข่าวเศรษฐกิจ ข่าวกีฬา ท่องเที่ยว บันเทิง ดูดวง สลากกินแบ่งรัฐบาล คลิปวีดีโอ ทันเหตุการณ์ทุกแง่มุม โดยทีมงานโพสต์ทูเดย์
20 ส.ค. 2554

โพสต์ทูเดย์ — ผลวิจัยชี้ บจ.ซีจีดีแหกกฎตลาดหลักทรัพย์และ ก.ล.ต. ฉุดราคาหุ้นดิ่งแรงกว่า บจ.ตัวแสบ 
นายวิศิษฐ์ พรรณรังษี นักศึกษาปริญญาเอก มหาวิทยาลัยมหิดล ได้นำเสนอผลงานวิจัยเรื่องการกำกับดูแลกิจการ การไม่ปฏิบัติตามกฎเกณฑ์ของบริษัทจดทะเบียน และการตอบสนองของนักลงทุน ว่า งานวิจัยนี้เพื่อศึกษาเหตุการณ์และการตอบสนองของนักลงทุน เมื่อทราบว่าบริษัทจดทะเบียน (บจ.) ไม่ได้ปฏิบัติตามกฎเกณฑ์ซึ่งกำหนดโดยตลาดหลักทรัพย์ และสำนักงานคณะกรรมการกำกับหลักทรัพย์และตลาดหลักทรัพย์ (ก.ล.ต.) ผลตอบแทนเกินปกติจะเป็นทางลบ และจะมีค่าเป็นลบมากเมื่อทำผิดรุนแรง 
หากบริษัทที่มีคะแนนธรรมาภิบาล (ซีจี) สูง มีการกระทำผิดเกณฑ์ผลตอบแทนเกินปกติ จะมีค่าเป็นลบมากกว่าบริษัทที่มีคะแนนธรรมาภิบาลต่ำกว่า เพราะนักลงทุนไม่ได้คาดหวังว่าจะทำผิดกฎเกณฑ์ และจะเกิดผลตอบแทนลบมากกว่าสำหรับบริษัทที่ไม่เคยกระทำผิด หรือทำผิดน้อยครั้งในอดีต เมื่อเทียบกับบริษัทที่ในอดีตได้ทำผิดมาบ่อยครั้ง 
ผลการศึกษาเชิงประจักษ์ยังพบว่าจะเกิดผลตอบแทนเกินปกติในทางลบอย่างมีนัยสำคัญเมื่อมีการทำผิดกฎเกณฑ์ที่รุนแรง โดยจะมีผลตอบแทนเกินปกติเฉลี่ยประมาณลบ 3.55% และลบ 4.57% ในช่วง 1 วัน หลังมีประกาศว่าบริษัทกระทำผิด และช่วงตั้งแต่วันที่มีการประกาศจนถึง 1 วันหลังจากนั้น 
ผลการศึกษายังบ่งชี้ว่าจะเกิดผลตอบแทนเกินปกติในทางที่เป็นลบอย่างมีนัยสำคัญกับบริษัทที่ทำผิดน้อยครั้งในอดีต เมื่อทำผิดโดยไม่คำนึงถึงความรุนแรงของกฎเกณฑ์ที่ไม่ได้ปฏิบัติตาม ขณะที่จะมีผลตอบแทนเกินปกติถ้าเป็นบริษัทที่ในอดีตเคยทำผิดมาแล้วบ่อยครั้ง ไม่ปฏิบัติตามกฎเกณฑ์ที่รุนแรงเท่านั้น